cyanic-selkie/wikianc huggingface dataset:
મોટી કથેચી (તા. લીંબડી)
મોટી કથેચી (તા. લીંબડી) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા લીંબડી તાલુકામાં આવેલું એક  ગામ છે. મોટી કથેચી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:લીંબડી તાલુકો
ઇખર
ઇખર ભારત દેશના પશ્ચિમ ભાગમાં આવેલા ગુજરાત રાજ્યના મધ્ય-દક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. ઇખર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ઉપરાંત ગામમાં પાણીની ટાંકી, મસ્જીદ, રમતગમતનું મેદાન, કબ્રસ્તાન જેવી સવલતો ગામલોકોના સહકારથી ઊભી કરવામાં આવી છે.
ભૂગોળ
આ ગામ રાષ્ટ્રીય ધોરી માર્ગ નં. ૮ પર આવેલા પાલેજથી આમોદ જતા રાજ્ય ધોરી માર્ગ પર આવેલું વિકસતું ગામ છે. આ ગામની આસપાસ દાંદા, માતર, સરભોણ જેવાં ગામો આવેલાં છે.
જાણીતા વ્યક્તિઓ
ભારત દેશની એકદિવસીય તેમજ ટેસ્ટ ક્રિકેટના ઝડપી બોલર મુનાફ પટેલ આ ગામના વતની છે, જેઓએ માત્ર ગામમાં જ ક્રિકેટનાં વિવિધ પાસાંની તાલીમ લઇ ભારત દેશની અગ્રિમ હરોળના રમતવીર બન્યા હતા.
સંદર્ભ
શ્રેણી:આમોદ તાલુકો શ્રેણી:ગુજરાત ભૂગોળ સ્ટબ
આચાર્ય
આચાર્ય એટલે મુખ્ય માર્ગદર્શક. જે આચાર ઘડે તે આચાર્ય.
વ્યાખ્યા
શ્રેણી:ધર્મ શ્રેણી:દેવી દેવતા શ્રેણી:જૈન ધર્મ
શ્રેણી:સ્વામિનારાયણ સંપ્રદાય
ખેરીનદરા
ખેરીનદરા ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લામાં આવેલા સુબિર તાલુકામાં આવેલું ગામ છે. ખેરીનદરા ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. આ ગામ ખાતે નાગલી, અડદ, વરાઇ જેવા ધાન્યોના પાક લેવામાં આવે છે.
શ્રેણી:સુબિર તાલુકો
દરામલી (તા. ઇડર)
દરામલી (તા. ઇડર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક ગામ છે. દરામલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
આ ગામ ગુજરાત રાજ્યનું પ્રથમ કૌશલ્ય ગામ છે.
સંદર્ભ
શ્રેણી:ઇડર તાલુકો
ઉપાધ્યાય
ઉપાધ્યાય એટલે કે ઉપાધિ ટાળી સમાધિ આપનાર.
વ્યાખ્યા
જૈન દર્શન અનુસાર ઉપાધ્યાયની વ્યાખ્યા : જે સ્વયં આગમ=સિદ્ધાંતને ભણે અને બીજાને ભણાવે, તેમજ શંકાઓનું સમાધાન કરે,ઉપાધિ ટાળી સમાધિ આપે તેમને ઉપાધ્યાય કહે છે. શ્રેણી:ધર્મ શ્રેણી:જૈન ધર્મ
અંજલિ ખાંડવાળા
અંજલિ ખાંડવાળા (૧૯૪૦ ― ૧૧ એપ્રિલ ૨૦૧૯) એ ગુજરાતી ભાષાના ટૂંકી વાર્તા લેખક અને ગાયક હતા.
તેઓ વેનિઅર કોલેજ, મોન્ટ્રીઅલ, કેનેડામાં ૧૯૭૦ થી ૧૯૭૫ સુધી અધ્યાપક હતા. તેઓ ૧૯૭૫માં અમદાવાદ આવ્યા અને ત્યાં જ વસી ગયા.
સર્જન
લીલો છોકરો તેમનો કિશોર વાર્તાસંગ્રહ છે. અન્ય વાર્તાસંગ્રહ આંખની ઇમારત (૧૯૮૮)માં પંદર ટૂંકી વાર્તાઓ છે. આ વાર્તાઓ પરિસ્થિતિ, તેનું વર્ણન અને લાગણીઓ માટે ધ્યાન ખેંચે છે. ઘૂંઘટ કે પટ ખોલ તેમનો બીજો નવલિકાસંગ્રહ છે જે ખૂબ વખણાયેલો. સંગ્રહમાં "ચાંદલાનો વ્યાપ" અને "શક્તિપાત" જેવી નારીકેન્દ્રી વાર્તાઓ છે.
૨૦૧૯માં તેમના મૃત્યુ બાદ ત્રીજો વાર્તાસંગ્રહ અરીસામાં યાત્રા પ્રકાશિત થયો.
સંદર્ભ
શ્રેણી:૧૯૪૦માં જન્મ શ્રેણી:ગુજરાતી સાહિત્યકાર શ્રેણી:૨૦૧૯માં મૃત્યુ
ધીરુ પરીખ
ધીરુભાઈ ઈશ્વરલાલ પરીખ (૩૧ ઓગસ્ટ ૧૯૩૩ - ૯ મે ૨૦૨૧ ) જાણીતાં કવિ, વાર્તાકાર, વિવેચક હતા.
નળાઇ (તા. સંતરામપુર)
નળાઇ (તા. સંતરામપુર) ભારત દેશના પશ્ચિમ ભાગમાં આવેલા ગુજરાત રાજ્યના મધ્યપૂર્વ ભાગમાં આવેલા મુખ્યત્વે  આદિવાસીઓની વસ્તી ધરાવતા મહીસાગર જિલ્લામાં આવેલા કુલ ૬ (છ) તાલુકાઓ પૈકીના એક એવા સંતરામપુર તાલુકામાં આવેલું એક  ગામ છે. નળાઇ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ધીરુ પરીખ
જીવન
તેમનો જન્મ વિરમગામમાં થયો હતો અને ત્યાં જ મૅટ્રિક સુધીનું શિક્ષણ લીધેલું. તેમણે ૧૯૫૧માં મૅટ્રિક, ૧૯૫૫માં બી.એ., ૧૯૫૮માં એમ.એ. ૧૯૬૭માં પીએચ.ડી. ની પદવીઓ મેળવી હતી. ૧૯૫૫ થી તેઓ સી. યુ.શાહ કૉલેજમાં અધ્યાપક અને ૧૯૬૭ થી ૧૯૬૯ સુધી એસ.એન.ડી.ટી. વિમેન્સ યુનિવર્સિટી સાથે સંલગ્ન રહ્યા હતા. વઢવાણની મહિલા આર્ટસ કૉલેજમાં તેઓ આચાર્ય રહ્યા હતા અને પછી થી ગુજરાત યુનિવર્સિટીના ભાષાસાહિત્ય ભવનમાં ગુજરાતી વિભાગના અધ્યક્ષ પદે રહ્યા. તેઓ ગુજરાતી કવિતાના દ્વૈમાસિક ‘કવિલોક’ના તંત્રી હતા.
નળાઇ (તા. સંતરામપુર)
શ્રેણી:સંતરામપુર તાલુકો
ધીરુ પરીખ
જીવન
૧૯૭૧માં તેમને કુમાર ચંદ્રક એનાયત થયો હતો.
સર્જન
એમની પ્રથમ કૃતિ ૧૯૫૧માં પ્રગટ થયેલી વાર્તા ‘પહેલું રુદન’ છે. વાર્તાસંગ્રહ ‘કંટકની ખુશબો’ (૧૯૬૪)માં બાવીસ વાર્તાઓ છે. કાવ્યસંગ્રહ ‘ઉઘાડ’ (૧૯૭૯)ની કવિતામાં પંખી કે વૃક્ષનાં ભાવપ્રતીકો છે. એમની કવિત્વશક્તિ પરંપરિત માત્રામંડળ છંદની રચનાઓમાં વિશેષ નીખરી રહે છે. સંગ્રહની લગભઘ બધી રચનાઓમાં કલ્પન દ્વારા નહીં પણ કથન દ્વારા અર્થની ગતિ એક સ્તરે થતી અનુભવાય છે. સંગ્રહમાં થોડાંક ગદ્યકાવ્યો પણ છે, જેમાં આધુનિક મનુષ્યે સાચો ચહેરો ખોઈ નાખ્યો છે એ વાત કરતી રચના ‘માણસને ઊગતી નથી ડાળીઓ’ ઉલ્લેખનીય છે. ‘અંગ પચીસી’ (૧૯૮૨)માં છપ્પાશૈલીનાં પચીસ કટાક્ષકાવ્યો છે. છપ્પાની મધ્યકાલીન પરંપરાનો સ્વીકાર કરીને કવિએ ‘આચાર્ય અંગ’, ‘અધ્યાપક અંગ’, ‘વિદ્યાર્થી અંગ’ વગેરે પર નર્મમર્મપૂર્ણ છપ્પા રચ્યાં છે. ‘આગિયા’ (૧૯૮૨) એમનો હાઈકુસંગ્રહ છે.
ગુજરાતી ગ્રંથાકાર શ્રેણી અંતર્ગત એમણે ‘રાજેન્દ્ર શાહ’ (૧૯૭૭) પુસ્તક લખ્યું છે. ‘રાસયુગમાં પ્રકૃતિનિરૂપણ’ (૧૯૭૮) એમનો શોધપ્રબંધ છે. ‘અત્રત્ય તત્રત્ય’ (૧૯૭૮)માં ગુજરાતી કવિઓની સાથે સી. કે. લૂઈ અને ઑડેન જેવા અંગ્રેજી કવિઓ, પાબ્લો નેરુદા જેવા ચીલી કવિ, મોન્તાલે જેવા ઈટાલિયન કવિ તથા યેવતુશેન્કો જેવા રશિયન કવિ વિશેના પરિચયલેખો છે. ‘નરસિંહ મહેતા’ (૧૯૮૧)માં નરસિંહના જીવનકવનનું વિસ્તૃત અવલોકન છે. ‘ક્ષરાક્ષર’ (૧૯૮૨)માં એમણે દયારામ, દલપતરામ, નર્મદથી માંડી પ્રિયકાંત મણિયાર, જગદીશ જોષી, મણિલાલ દેસાઈ સુધીના દિવંગત ગુજરાતી કવિઓનાં જીવનકવનનો મિતાક્ષરી પરિચય કરાવ્યો છે. ‘સમકાલીન કવિઓ’ (૧૯૮૩)માં લાભશંકર ઠાકર, સિતાંશુ યશશ્વન્દ્ર, રાજેન્દ્ર શુક્લ, રાવજી પટેલ, આદિલ મન્સુરી વગેરે આધુનિક કવિઓની કવિતાને મૂલવી છે. ‘તુલનાત્મક સાહિત્ય’ (૧૯૮૪)માં સાહિત્ય-અભ્યાસી તુલના, ભૂમિકાનો ઇતિહાસ અને પરિચય છે. ‘ઉભયાન્વય’ (૧૯૮૬)માં વિવેચનલેખો છે. ‘કાળમાં કોર્યાં નામ’ (૧૯૭૭)માં કાવાબાતા, ઈશ્વરચંદ્ર વિદ્યાસાગર, ચાર્લ્સ ડિકન્સ, દલપતરામ, પૂ. મોટા જેવા મહાનુભાવોનાં પ્રેરક ચરિત્રો આલેખાયાં છે.
'નિષ્કુળાનંદ પદાવલી' (૧૯૮૧), ‘સાત મહાકાવ્યો’ (૧૯૮૩), ‘પંચ મહાકાવ્યો’ (૧૯૮૪) અને ‘ટી. એસ. એલિયટ’ (૧૯૮૯) એમના સંપાદનગ્રંથો છે.
'તુલનાત્મક સાહિત્ય (૧૯૮૪) ' એ ધીરુ પરીખનો ગ્રંથ છે. અહીં નવા વિષયને લગતી સામગ્રી ગુજરાતીમાં ઉપલબ્ધ થાય અને વિષયને સહાય અને પ્રોત્સાહન મળે એનો ખ્યાલ મુખ્યત્વે રાખવામાં આવ્યો છે. તુલનાત્મક સાહિત્યની અર્થચર્ચા અને સ્વરૂપચર્ચાથી માંડી સાદ્દશ્ય, પરંપરા, અનુવાદ, પુરાણસંદર્ભ વગેરે પાસાંઓનો સદ્દષ્ટાંત સ્પર્શ કરવામાં આવ્યો છે.
બાહ્ય કડીઓ
શ્રેણી: ગુજરાતી સાહિત્યકાર શ્રેણી:રણજિતરામ સુવર્ણચંદ્રક વિજેતા શ્રેણી:કુમાર સુવર્ણચંદ્રક વિજેતા શ્રેણી:૨૦૨૧માં મૃત્યુ શ્રેણી:૧૯૩૩માં જન્મ
સાન મૅરિનો
સાન મૅરિનોનું શ્રેષ્ઠતમ ગણરાજ્ય (en:San Marino, इतालवी : सान मारीनो) યુરોપ માં સ્થિત એક દેશ છે. આ યુરોપનો સૌ થી પ્રાચીન ગણરાજ્ય છે. આ દુનિયાના સૌથી નાના દેશોમાંનો એક છે.
શ્રેણી:યુરોપ
પાલડી વ્યાસ
પાલડી વ્યાસ ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ગાંધીનગર જિલ્લામાં આવેલા કુલ ૪ (ચાર) તાલુકાઓ પૈકીના એક એવા  માણસા તાલુકામાં આવેલું એક  ગામ છે. પાલડી વ્યાસ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી, રાઇ, તમાકુ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:માણસા તાલુકો
તુંડી
શ્રેણી:સુરત જિલ્લો શ્રેણી:પલસાણા તાલુકો
વાવીયાળા
વાવીયાળા (તા. ગરૂડેશ્વર) ભારત દેશના પશ્ચિમ ભાગમાં આવેલા ગુજરાત રાજ્યના નર્મદા જિલ્લાના ગરૂડેશ્વર તાલુકામાં આવેલું એક ગામ છે. આ ગામમાં મુખ્યત્વે આદિવાસી લોકોની વસ્તી રહે છે. વાવીયાળા ગામમાં પ્રાથમિક શાળા, પંચાયતઘર, આંગણવાડી અને દૂધની ડેરી જેવી સવલતો પ્રાપ્ય છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.
શ્રેણી:ગરૂડેશ્વર તાલુકો
ક્રિકેટ વિશ્વ કપ ૨૦૦૭
આઇસીસી (ICC) ક્રિકેટ વિશ્વ કપ 2007  ટુર્નામેન્ટની નવમી આવૃત્તિ હતી અને વેસ્ટ ઇન્ડીઝમાં 13 માર્ચથી 28 એપ્રિલ 2007 દરમિયાન યોજાઇ હતી. તેમાં ક્રિકેટના વન ડે ઇન્ટરનેશનલ માળખાનો ઉપયોગ થયો હતો. તેમાં કુલ 51 મેચ રમાઇ હતી જે વર્લ્ડ કપ 2003માં રમાયેલી મેચ કરતા ત્રણ મેચ ઓછી હતી. ટુર્નામેન્ટમાં ઉતરેલી 15 ટીમને શરૂઆતમાં ચાર ગ્રૂપમાં વહેંચવામાં આવી હતી. દરેક ગ્રૂપમાંથી શ્રેષ્ઠ દેખાવ કરનારી બે ટીમને "સુપર 8" માળખામાં મોકલવામાં આવી હતી. આમાંથી ઓસ્ટ્રેલિયા, ન્યૂ ઝીલેન્ડ, શ્રીલંકા અને દક્ષિણ આફ્રિકા સેમિ-ફાઇનલ સુધી પહોંચી હતી અને ઓસ્ટ્રેલિયાએ ફાઇનલમાં શ્રીલંકાને હાર આપીને સતત ત્રીજો વર્લ્ડ કપ જીત્યો હતો. ટુર્નામેન્ટમાં અજેય વિક્રમને પગલે ઓસ્ટ્રેલિયાની વર્લ્ડ કપમાં એક પણ મેચ હાર્યા વગર સતત જીતેલી મેચની સંખ્યા વધીને 29 થઇ હતી. ઓસ્ટ્રેલિયાની ટીમે વર્લ્ડ કપ 1999માં 23 મે 1999થી માંડીને વર્લ્ડ કપ 2007 ફાઇનલ સુધી સતત એક પણ વન ડે મેચ હારી ન હતી. ટુર્નામેન્ટ બાદ આઇસીસી (ICC)એ ટુર્નામેન્ટની 239 મિલિયન ડોલરની વધારાની આવક તેના સભ્યોમાં વહેંચી દીધી હતી.
સ્થળો
વર્લ્ડ કપ ફાઇનલ ટુર્નામેન્ટ રમવા માટે વેસ્ટ ઇન્ડીઝમાં આઠ સ્થળોની પસંદગી કરાઇ હતી. સેન્ટ લુસિયા, જમૈકા અને બાર્બાડોસ સિવાયના તમામ યજમાન દેશોએ છ મેચોનું આયોજન કર્યું હતું. બાર્બાડોસમાં ફાઇનલનું આયોજન થયું હતું જ્યારે સેન્ટ લુસિયા અને જમૈકાએ સાત મેચો યોજી હતી.
સ્ટેડિયમની ક્ષમતા બેઠક ક્ષમતા શીર્ષક હેઠળ દર્શાવેલી છે.
ચાર વધારાના સ્થળો કે જ્યાં, વોર્મ-અપ મેચ યોજાઇ હતી.
જમૈકા સરકારે 'ઓન ધ પીચ' ખર્ચ માટે 81 મિલિયન અમેરિકન ડોલરનો ખર્ચ કર્યો હતો. જેમાં સબિના પાર્કના નવીનીકરણ અને ટ્રિલોનીમાં નવી બહુહેતુક સુવિધા ઉભી કરવાનો સમાવેશ થાય છે. જમૈકાએ આ માટે ચીન પાસેથી લોન લીધી હતી. 'ઓફ ધ પીચ ખર્ચ' માટે વધુ 20 મિલિયન અમેરિકન ડોલરની જોગવાઇ કરાઇ હતી, આમ કુલ ખર્ચ 100 મિલિયન અમેરિકન ડોલર અથવા 7 બિલિયન જમૈકન ડોલરે પહોંચ્યો હતો. આને પગલે સબિના પાર્કના ફેરબાંધકામનો ખર્ચ 46 મિલિયન અમેરિકન ડોલર જ્યારે ટ્રીલોની સ્ટેડિયમનો ખર્ચ 35 મિલિયન અમેરિકન ડોલર થયો હતો. સ્ટેડિયમ પર ઓછામાં ઓછા 301 મિલિયન અમેરિકન ડોલરનો ખર્ચ કરાયો હતો.
ટ્રિનીદાદમાં બ્રાયન લારા સ્ટેડિયમએ 21 સપ્ટેમ્બર 2006ના રોજ ટુર્નામેન્ટ અગાઉની વોર્મ-અપ મેચના સ્થળ તરીકેનો દરજ્જો ગુમાવ્યો હતો.
લાયકાત
અન્ય છ (સહયોગી)વન ડે ઇન્ટરનેશનલ રાષ્ટ્રોમાં કેન્યા (તેની પાસે 2009 સુધી વન ડે ઇન્ટરનેશનલનો દરજ્જો હતો) અને પાંચ વધુ ટીમોનો સમાવેશ થાય છે જે આઇસીસી (ICC) ટ્રોફી 2005 મારફતે લાયક થઇ હતી (2009 સુધી વન ડે ઇન્ટરનેશનલો દરજ્જો ધરાવતી હતી):
માધ્યમો દ્વારા કવરેજ
ક્રિકેટ વિશ્વ કપ 2007 માટે નારંગી રંગના અમેરિકન ગુચ્છાદાર રીંછ જેવા પ્રાણીને "મેલો" નામે તેના પ્રતિનિધિ (મેસ્કોટ) તરીકે રજૂ કર્યું હતું. મેચ દરમિયાન જાહેરાત કરાઇ હતી કે મેલો કોઇ જાતિ, ઉંમર કે લિંગ ધરાવતું નથી, તે એક અભિગમ છે, તે વેસ્ટ ઇન્ડીઝના યુવાન લોકોનો અભિગમ છે. વર્લ્ડ કપ માટે સત્તાવાર ગીત "ધ ગેમ ઓફ લવ એન્ડ યુનિટી" હતું. જે જમૈકામાં જન્મેલા શેગી, બજન કલાકાર રૂપી અને ટ્રિનીદાદના ફે-એન લ્યોન્સ દ્વારા રજૂ કરાયું હતું.
2007 ટુર્નામેન્ટમાં અત્યાર સુધીના યોજાયેલા ક્રિકેટ વર્લ્ડ કપમાં ટિકીટના વેચાણથી થયેલી આવકમાં મહત્તમ આવક નોંધાઇ હતી, આ ટુર્નામેન્ટમાં 6,72,000થી વધુ ટિકીટોનું વેચાણ થયું હતું. વર્લ્ડ કપ 2007ની સેમિ ફાઇનલ સુધીમાં લગભગ 4,03,000 પ્રેક્ષકોએ પ્રત્યક્ષ મેચ નિહાળી હતી, આમ મેચ દીઠ 8,500 સમર્થકોએ હાજરી આપી હતી.
લીડઅપ
તમામ મુખ્ય ટેસ્ટ મેચ રમતા દેશોની ટીમોનો કાર્યક્રમ એવો હતો કે તેઓ વર્લ્ડ કપ પહેલા અન્ય મુખ્ય વન ડે ઇન્ટરનેશનલ ટીમ સામે મોટી સંખ્યામાં વન ડે ઇન્ટરનેશલ રમી શક્યા હતા. ઓસ્ટ્રેલિયા, ન્યૂ ઝીલેન્ડ અને ઇંગ્લેન્ડે કોમનવેલ્થ બેન્ક સિરીઝમાં ભાગ લીધો હતો જ્યાં ઇંગ્લેન્ડે ઓસ્ટ્રેલિયાને ફાઇનલમાં હરાવી હતી. ઓસ્ટ્રેલિયાની ટીમ બાદમાં ચેપલ-હેડલી ટ્રોફી રમવા ન્યૂ ઝીલેન્ડ ગઇ જ્યાં તે 3-0થી હારી હતી. દક્ષિણ આફ્રિકાની ટીમે ભારત સામે પાંચ વન ડે ઇન્ટરનેશનલ (દક્ષિણ આફ્રિકા 4-0થી જીત્યું હતું) અને પાકિસ્તાન સામે પાંચ મેચ રમી હતી.(જેમાં દક્ષિણ આફ્રિકા 3-1થી જીત્યું હતું) જ્યારે ભારતની ટીમ પણ વેસ્ટ ઇન્ડીઝ સામે ચાર વનડે ઇન્ટરનેશનલ (જેમાં ભારત 3-1થી જીત્યું હતું) અને શ્રીલંકા સામે ચાર વનડે ઇન્ટરનેશનલ રમી હતી (જેમાં ભારત 2-1થી જીત્યું હતું). બાંગ્લાદેશની ટીમે ઝિમ્બાબ્વે સામે ચાર વનડે ઇન્ટરનેશનલ રમી હતી (જેમાં બાંગ્લાદેશ 3-1થી જીત્યું હતું) અને કેનેડા અને બર્મુડા સામે ત્રિકોણીય શ્રેણી જીતી હતી. એસોસિયેટ વન ડે ઇન્ટરનેશનલ ટીમોએ વર્લ્ડ ક્રિકેટ લીગમાં ભાગ લીધો હતો જેમાં કેન્યાની જીત થઇ હતી. આ ટીમોએ વર્લ્ડ કપ અગાઉ અન્ય શ્રેણીમાં પણ ભાગ લીધો હતો.
ક્રિકેટ વર્લ્ડ કપની શરૂઆત અગાઉ ટીમોનો ક્રમાંક ''નોંધઃ ટીમ નંબર 12-16 વર્લ્ડ કપની અગાઉ સુધી સત્તાવાર વન ડે ઇન્ટરનેશનલ રેન્કિંગ ધરાવતી ન હતી. તેમનું પૂર્ણ સમયના સભ્યોની સામે તેમની જીતની ટકાવારી અને બાદમાં ટુર્નામેન્ટ અગાઉ સહયોગી સભ્યો સામે તેમની જીતની ટકાવારીમાં રેન્કિંગ કરવામાં આવ્યું છે.''
વોર્મ-અપ મેચ
મુખ્ય ટુર્નામેન્ટ અગાઉ તમામ 16 દેશોએ તૈયારી કરવા, વિવિધ વ્યૂહરચનાનો અનુભવ લેવા તેમજ વેસ્ટ ઇન્ડીઝના વાતાવરણમાં અનુકૂળ થવા માટે વોર્મ-અપ મેચની એક શ્રેણી રમી હતી. વોર્મ-અપ મેચોને સત્તાવાર વન ડે ઇન્ટરનેશનલ ગણાઇ ન હતી. આ મેચો 5 માર્ચ સોમવારથી શુક્રવાર 9 માર્ચ સુધી રમાઇ હતી. આ મેચોમાં બાંગ્લાદેશના ન્યૂ ઝીલેન્ડ સામેના આશ્ચર્યજનક વિજયનો સમાવેશ થાય છે.
ઉદઘાટન સમારોહ
ક્રિકેટ વિશ્વ કપ 2007નો ઉદઘાટન સમારોહ 11 માર્ચ 2007, રવિવારના રોજ જમૈકામાં ટ્રિલોની સ્ટેડિયમ ખાતે યોજાયો હતો.
તેમાં વેસ્ટ ઇન્ડીઝ સંગીતનું પ્રતિનિધીત્વ કરતા 2,000થી વધુ નૃત્યકાર અને કલાકારોએ ભાગ લીધો હતો, જેમાં કેલિપ્સોથી માંડીને રાગા અને રગેઇ અને સોકાનો સમાવેશ થાય છે. કલાકારોમાં સીએન પૌલ, બાયરોન લી, કેવિન લિટલ, બિરેસ હેમન્ડ, લકી દુબે, બુજુ બેન્ટન, હાફ પિન્ટ, એરો, મેકલ મોન્ટાનો, એલિસન હિન્ડ્સ, ટોની રેબલ, થર્ડ વર્લ્ડ, ગ્રેગોરી ઇસાક્સ, ડેવિડ રડર્સ, શેગી, આઇ થ્રીસ અને જિમી ક્લિફનો સમાવેશ થાય છે.
આ સમારોહમાં વિવિધ દેશના વડાઓએ હાજરી આપી હતી જેમાં જમૈકાના ગવર્નર-જનરલનો સમાવેશ થાય છે. સમારોહની શરૂઆત સર ગાર્ફીલ્ડ સોબર્સના સંબોધન સાથે થઇ હતી. જમૈકા અને ગ્રિનાડાના વડાપ્રધાનોએ પણ શુભેચ્છા સંદેશા પાઠવ્યા હતા.
મેચો
તમામ મેચો સ્થાનિક સમય મુજબ 0930 થી 1715 કલાક વચ્ચે યોજાઇ હતી. પ્રથમ ઇનિંગ્સ 0930 થી 1300 કલાક અને બીજી ઇનિંગ્સ 1345 થી 1715 કલાક વચ્ચે રમાઇ હતી. જમૈકા સિવાયના અન્ય તમામ સ્થળ માટે સ્થાનિક સમયUTC-4 હતો, જ્યારે જમૈકામાં રમાયેલી મેચો માટે સ્થાનિક સમય UTC-5 હતો.
આ મેચો વન ડે ઇન્ટરનેશનલ હતી અને તેનું વન ડે ઇન્ટરનેશનલના નિયમો હેઠળ સંચાલન થયું હતું. તમામ મેચો 50-50 ઓવરની હતી. એક ગોલંદાજ એક મેચમાં મહત્તમ 10 ઓવર ફેંકી શકતો હતો.
ખરાબ હવામાનના કિસ્સામાં મેચનું પરિણામ જાહેર કરવા માટે, મેચ રમી રહેલી બંને ટીમોએ ઓછામાં ઓછી વીસ ઓવરની બેટિંગ કરેલી હોવી જોઇએ (નહી તો મેચમાં જીતની જાહેરાત કરાતી ન હતી, દાખલા તરીકે, બીજો દાવ લઇ રહેલી ટીમ 20 ઓવર પહેલા જ ડિસમિસ થઇ જાય તેવા કિસ્સામાં). ખરાબ હવામાનના કિસ્સામાં પરિણામ અથવા લક્ષ્યાંક નક્કી કરવા માટે ડકવર્થ-લુઇસ પદ્ધતિ અમલમાં મુકવામાં આવી હતી. મેચ રમાવાના નિર્ધારિત દિવસે જો પરિણામ જાહેર ન થઇ શકે તો બંને ટીમ બીજા દિવસે ફરીથી મેચ રમી હતી. આ વખતે અગાઉના દિવસે મેચ જ્યાંથી પડતી મુકવામાં આવી હતી ત્યાંથી ફરી શરૂ થઇ હતી.
કેચ અંગેનો નિર્ણય ટીવી રિપ્લે અધિકારી (ત્રીજા એમ્પાયર)ને સુપરત કરવાનો નવો નિયમ રજૂ કરવામાં આવ્યો હતોઃ જો સ્ટેન્ડિંગ એમ્પાયર તે નક્કી ન કરી શકે કે કેચ સ્પષ્ટ હતો કે કેચનો દાવો કરાયેલો બોલ "બમ્પ બોલ" હતો, તો તે આ નિર્ણય થર્ડ એમ્પાયરને સુપરત કરવાની સત્તા ધરાવતા હતા. આવા કેચની ટીવી રિપ્લે દ્વારા સમીક્ષા દરમિયાન થર્ડ એમ્પાયરને જણાય કે બલ્લેબાજે બોલને ફટકાર્યો ન હતો તો તેણે સંકેત આપવાનો રહેતો હતો કે બલ્લેબાજ આઉટ નથી.
ટુર્નામેન્ટના ગુણ
ગ્રૂપના તબક્કે અને સુપર 8 તબક્કે નીચે મુજબ ગુણ આપવામાં આવ્યા હતાઃ
પ્રત્યેક ગ્રૂપની ટોચની બે ટીમને સુપર 8માં મોકલવામાં આવતી હતી અને તેમના પોતાના ગ્રૂપમાંથી અન્ય ક્વોલિફાયર સામે તેમણે મેળવેલા ગૂણ આગળ લઇ જવાતા હતા. તે જ જૂથમાં નોન ક્વોલિફાયર ટીમ સામે મેળવેલા ગૂણ આગળ લઇ જવાતા ન હતા. સુપર 8માં તમામ ટીમ અન્ય ગ્રૂપના બાકીના છ ક્વોલિફાયર સાથે મેચ રમતી અને ટોચની ચાર ટીમને સેમિ-ફાઇનલમાં મોકલવામાં આવી હતી. ટીમની સ્થિતિ મોટે ભાગે ગુણને આધારે નક્કી કરવામાં આવતી હતી. જ્યારે બે કે તેથી વધુ ટીમ ગુણની દ્રષ્ટિએ સમાન હોય, ત્યારે કઇ ટીમ આગળ વધશે તે નક્કી કરવા માટે નીચેની પદ્ધતિ અમલમાં લેવાઇ હતીઃ
સીડ્સ
ટુર્નામેન્ટની શરૂઆત ચાર ગ્રૂપની ચાર લીગથી થઇ હતી. પ્રત્યેક ટીમે તેના ગ્રૂપની અન્ય ટીમો સામે એક એક મેચ રમી હતી. ઓસ્ટ્રેલિયા, ભારત, ઇંગ્લેન્ડ અને વેસ્ટ ઇન્ડીઝની ટીમોને તાર્કિક કારણોસર અલગ જૂથમાં રાખવા આવી હતી કારણકે તેમના સમર્થકોની મોટી સંખ્યામાં હાજર રહેવાની ધારણા હતી અને વેસ્ટ ઇન્ડીઝમાં તેમના પરિવહન અને ઉતારાની વ્યવસ્થા મર્યાદિત હતી. ગ્રૂપને કૌસમાં દર્શાવેલા સીડિંગ્સ સાથે (એપ્રિલ 2005થી રેન્કિંગને ધ્યાનમાં લઇને) નીચે મુજબ ગોઠવવામાં આવ્યા હતા. પ્રત્યેક ગ્રૂપે તેની તમામ મેચ એક જ ગ્રાઉન્ડ પર રમી હતી.
પદ્ધતિ
ટુર્નામેન્ટની શરૂઆત પહેલા ખેલાડીઓને સ્થાનિક હવામાનમાં સાનુકૂળ થવા માટે અનેક વોર્મ-અપ મેચ રમાઇ હતી. ગ્રૂપ તબક્કાની મેચો 13 માર્ચ, મંગળવારથી શરૂ થઇ હતી અને 25 માર્ચ રવિવારના રોજ પૂરી થઇ હતી. ગ્રૂપ તબક્કે કુલ 24 મેચ રમાઈ હતી.
પ્રત્યેક ગ્રૂપની ટોચની બે ટીમને "સુપર 8"માં મોકલવામાં આવતી હતી, અહીં પણ લીગ પદ્ધતિ હતી. પ્રત્યેક ટીમ તેના પ્રારંભિક તબક્કાના ગ્રૂપમા ક્વોલિફાય થઇને તેના પરિણામો આગળ લઇ જશે. જે તે ગ્રૂપમાં ક્વોલિફાય થનારી ટીમ ક્વોલિફાય થનારી અન્ય છ ટીમ સાથે એક-એક મેચ રમશે. લીગમાં ટોચની ચાર ટીમ સેમિ-ફાઇનલ માટે ક્વોલિફાય થશે. આ પદ્ધતિ છેલ્લા વર્લ્ડ કપથી બદલવામાં આવી છે જેમાં "સુપર 8"ના સ્થાને "સુપર 6" તબક્કો હતો. સુપર 8 તબક્કાની મેચ 27 માર્ચ, મંગળવારથી 21 એપ્રિલ શનિવાર સુધી રમાઇ હતી. સુપર 8 તબક્કામાં કુલ 24 મેચ રમાશે.
"સુપર 8"ની ટોચની ચાર ટીમ સેમિ-ફાઇનલ રમવા આગળ વધશે. આ નોકઆઉટ તબક્કો છે જેમાં ટુર્નામેન્ટમાં #1 ટીમ #4 ટીમ સામે રમે છે, અને #2 ટીમ #3 ટીમ સામે મેચ રમે છે. સેમિ-ફાઇનલની વિજેતા બે ટીમ ફાઇનલમાં એકબીજા સામે ટકરાશે.
ટુર્નામેન્ટની તમામ મેચોમાં એક દિવસ અનામત રહેશે (મેચના નિર્ધારિત દિવસ બાદનો દિવસ) કે જેથી ખરાબ હવામાનના કિસ્સામાં બીજા દિવસે મેચ પૂર્ણ થઇ શકે.
ગ્રૂપ A
તમામ મેચ 1330 UTCએ શરૂ થઇ.
ગ્રૂપ B
તમામ મેચ 1330 UTCએ શરૂ થઇ.
ગ્રૂપ C
તમામ મેચ 1330 UTCએ શરૂ થઇ.
Group D
તમામ મેચ 1430 UTCએ શરૂ થઇ.
સુપર 8 તબક્કો
પ્રથમ રાઉન્ડમાં ગ્રૂપની ટોચની બે ટીમ સુપર 8 તબક્કે પહોંચે છે જેને પૂર્ણ રાઉન્ડ-રોબિન ગણવામાં આવે છે. પરંતુ આઠ ટીમમાંથી પ્રત્યેક ટીમ સાત મેચ રમવાના સ્થાને માત્ર છ જ મેચ રમે છે. પ્રત્યેક ગ્રૂપની ટોચની બે ટીમો એક બીજા સામે ફરીથી રમવાના સ્થાને તેમના પરિણામોને આગળ લઇ જાય છે. આમ નીચે દર્શાવેલું ટેબલ પ્રત્યેક ટીમ માટે સાત મેચ દર્શાવે છે જેમાં સુપર 8 ક્વોલિફાયરોની તમામ મેચ અને ગ્રૂપ તબક્કાની મેચોનો પણ સમાવેશ થાય છે.
લીલા રંગમાં બેકગ્રાઉન્ડમાં દર્શાવેલી ટીમો સેમિ-ફાઇનલ માટે ક્વોલિફાય થઇ હતી.
સંક્ષિપ્ત શબ્દો:
!width=100|🇦🇺 australia !width=100|🇿🇦 south africa !width=100|🇱🇰 sri lanka !width=100| undefined !width=100|🇳🇿 new zealand !width=100|🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 england !width=100| !width=100| undefined
મેચો
તમામ મેચ શરૂ થશે 1330 UTC વાગ્યે
ફાઇનલ
આ પ્રથમ વર્લ્ડ કપ ફાઇનલ હતી કે જે વર્લ્ડ કપ 1996ની ફાઇનલનું પુનરાવર્તન હતું અને બંને સમાન ટીમો સામે હતી. 1996 કપમાં શ્રીલંકા જીતી ગયું હતું. ઓસ્ટ્રેલિયા તે હાર સિવાય શ્રીલંકા સામેની તમામ વર્લ્ડ કપ મેચ જીતતું આવતું હતું. આ મેચ શ્રીલંકા માટે વર્લ્ડ કપ ફાઇનલમાં પહોંચવાની બીજી ઘટના હતી જ્યારે ઓસ્ટ્રેલિયા છઠ્ઠી વખત વર્લ્ડ કપ ફાઇનલમાં આવ્યું હતું અને તે છેલ્લા ચાર વર્લ્ડ કપમાં સતત ફાઇનલમાં પહોંચ્યું હતું. રિકી પોન્ટિંગએ ટોસ જીતીને બેટિંગ કરવાનું પસંદ કર્યું. જો કે વરસાદને કારણે મેચ મોડી શરૂ થઇ હતી અને મેચની ઓવરો ઘટાડીને 38 કરાઇ હતી. એડમ ગિલક્રિસ્ટએ જોરદાર બેટિંગ કરતા 149 રન ફટકાર્યા હતા જે વર્લ્ડ કપ ફાઇનલમાં કોઇ પણ બેટ્સમેન દ્વારા ફટકારાયેલા સર્વૌચ્ચ રન હતા. આ રનને પગલે ઓસ્ટ્રેલિયાનો કુલ સ્કોર પાર કરી ન શકાય તેવી સ્થિતિમાં પહોંચ્યો હતો. શ્રીલંકાના બેટ્સમેન કુમાર સંગકારા અને સનથ જયસુરિયાએ બીજી વિકેટે 116 રન ફટકાર્યા ત્યાં સુધી મેચ રસાકસીભરી હતી પરંતુ આ જોડી આઉટ થઇ ગયા બાદ શ્રીલંકાની મેચ જીતવાની શક્યતાઓ ધીમે ધીમે ઘટી ગઇ હતી. મેચમાં વધુ વરસાદ પડતા શ્રીલંકાની ઇનિંગ ઘટાડીને 36 ઓવરની કરાઇ હતી અને તેના માટે 269 રનનો નવો લક્ષ્યાંક મુકવામાં આવ્યો હતો. 33 ઓવરની સમાપ્તિ પર શ્રીલંકાને ડકવર્થ-લુઇસ પદ્ધતિ મુજબ નક્કી કરાયેલા લક્ષ્યાંકને પહોંચી વળવામાં હજુ 37 રન ખુટતા હતા. પરંતુ એમ્પાયરોએ ખરાબ પ્રકાશને કારણે મેચ સસ્પેન્ડ કરી હતી. ઓસ્ટ્રેલિયાના ખેલાડીઓએ વિજયની ઉજવણી કરવાનું શરૂ કરી દીધું હતું (કારણકે લઘુત્તમ 20 ઓવરો ફેંકાઇ ગઇ હતી)ત્યારે એમ્પાયરોએ ખોટી રીતે જાહેરાત કરી કે મેચ વરસાદને કારણે નહીં પરંતુ ખરાબ પ્રકાશને કારણે સસ્પેન્ડ કરાઇ હતી માટે બાકીની 3 ઓવર બીજા દિવસે ફેંકાશે. શ્રીલંકાને 18 બોલમાં 61 રનની જરૂર હોવાથી મહેલા જયવર્દને નક્કી કર્યુ કે બીજા દિવસે મેચ રમવાની જરૂર નથી અને તેની ટીમને ફરીથી બેટિંગ કરવાનો આદેશ આપ્યો. રિકી પોન્ટીંગે પણ માત્ર સ્પિનરોને જ ગોલંદાજી આપવાની તૈયારી દર્શાવી હતી. એમ્પાયરોએ બાદમાં તેમની ભૂલ બદલ માફી માંગી હતી. જો તે સમયે મેચ ચાલુ રહી હોત તો ઓસ્ટ્રેલિયા 37 રને જીતી ગયું હોત. છેલ્લી ત્રણ ઓવર એકદમ અંધારામાં રમાઇ હતી, જે દરમિયાન શ્રીલંકા તેના સ્કોરમાં માત્ર 9 રનનો ઉમેરો કરી શક્યું હતું. અંતે ઓસ્ટ્રેલિયા ડીએલ પદ્ધતિ મુજબ 53 રને વિજયી બન્યું હતું, કારણકે શ્રીલંકાએ ઓસ્ટ્રેલિયા કરતા બે ઓવર ઓછી બેટિંગ કરી હતી. ઓસ્ટ્રેલિયા એક પણ મેચ હાર્યા વગર ટુર્નામેન્ટ જીતી ગયું હતું અને એક પણ મેચ ગુમાવ્યા વગર વર્લ્ડ કપની 29 મેચમાં સતત જીત નોંધાવી હતી. ઓસ્ટ્રેલિયાના ગોલંદાજ ગ્લેન મેકગ્રાથની 'પ્લેયર ઓફ ધ સિરીઝ' તરીકે જાહેરાત થઇ હતી.
બોબ વૂલ્મરનું મૃત્યુ
આયર્લેન્ડે પાકિસ્તાનને હરાવી વર્લ્ડ કપ ટુર્નામેન્ટમાંથી બહાર ફેંકી દીધાના એક દિવસ બાદ 18 માર્ચ 2007ના રોજ પાકિસ્તાન ક્રિકેટ ટીમના કોચ બોબ વૂલ્મર મૃત હાલતમાં મળી આવ્યા હતા. જમૈકાની પોલીસે તેમના મૃતદેહનું શબપરિક્ષણ કર્યુ, પરંતુ તેમાં કોઇ તારણ બહાર આવી શક્યું ન હતું. બીજા દિવસે પોલીસે જાહેરાત કરી હતી કે મૃત્યુ શંકાસ્પદ હતું અને પોલીસે તેમાં સંપૂર્ણ તપાસ કરવાની જાહેરાત કરી હતી. વધુ તપાસમાં બહાર આવ્યું હતું કે વૂલ્મરનું ગળુ દબાવીને હત્યા કરવામાં આવી હતી અને તપાસ હત્યાના કેસ તરીકે કરવામાં આવશે. લાંબી તપાસ બાદ જમૈકાની પોલીસે વૂલ્મરની હત્યા કરાઇ છે તેવું નિવેદન સત્તાવાર રીતે રદ કર્યુ હતું અને પુષ્ટિ આપી હતી કે તે કુદરતી રીતે મૃત્યુ પામ્યા હતા.
ટીકા
વર્લ્ડ કપ 2007ના વધુ પડતા વેપારીકરણને પગલે તેના આયોજકોની કેટલાક દ્વારા ટીકા થઇ હતી. કેટલાક પ્રેક્ષકોએ આઇસીસી (ICC)ની સુરક્ષાના કારણોસર લાદવામાં આવેલા પ્રતિબંધો સામે બળાપો કાઢ્યો હતો. પ્રેક્ષકોને મેચ દરમિયાન બહારનું ખાવાનું, સંકેતો, રેપ્લિકા કિટ અને મ્યુઝિક ઇન્સ્ટ્રુમેન્ટ પેવેલિયનમાં લઇ જવાની મનાઇ ફરમાવવામાં આવી હતી. જો કે આ બધી બાબતો કેરિબિયન ક્રિકેટની પરંપરાનો એક ભાગ છે તેમ છતાં મનાઇ કરાઇ હતી. સત્તાવાળાઓ પર ક્રિકેટ અને ક્રિકેટિંગ પરંપરાઓને મેચથી દૂર રાખવાનો આરોપ હતો. સર વિવ રિચાર્ડ્સે ચિંતા વ્યકત કરી હતી. ટિકીટની ઊંચી કિંમત અને કન્સેશન રાખવા બદલ પણ આઇસીસી (ICC)ની ઝાટકણી કઢાઇ હતી, ટિકીટની આ કિંમત ઘણા સ્થળો પર સ્થાનિક રહેવાસીઓની પહોંચની બહાર ગણવામાં આવી હતી. આઇસીસી (ICC)ના સીઇઓ માલ્કમ સ્પીડે જણાવ્યું હતું કે આઇસીસી (ICC) સમસ્યા સ્વીકારે છે પરંતુ તેમાં સ્થાનિક આયોજકનો વાંક છે. જો કે બાદની મેચોમાં વધુ ભીડ હતી કારણકે ટુર્નામેન્ટમાં આગળ વધતા સ્થાનિક આયોજકોએ પ્રતિબંધો હળવા કરતા લોકોએ ઉત્સાહભેર ભાગ લીધો હતો. તેઓ 42 મિલિયન અમેરિકન ડોલરના લક્ષ્યાંકને પહોંચી શક્યા ન હતા તેમ છતાં ટિકીટના વેચાણમાંથી થયેલી આવક છેલ્લા વર્લ્ડ કપની ટિકીટના વેચાણમાંથી થયેલી આવક કરતા બમણી હતી. 2007 વર્લ્ડ કપમાં 32 મિલિયન અમેરિકન ડોલરની ટિકીટના વેચાણથી આવક નોંધાઇ હતી, જે ક્રિકેટ વર્લ્ડ કપ ઇતિહાસની ટિકીટના વેચાણથી થયેલી સૌથી વધુ આવક છે.
ભારત અને પાકિસ્તાન તેમની બે મેચ ગુમાવ્યા બાદ ગ્રૂપ તબક્કાથી આગળ વધવામાં નિષ્ફળ રહેતા વર્લ્ડ કપની તેના માળખા માટે પણ ટીકા થઇ હતી. આને પગલે આયર્લેન્ડ અને બાંગ્લાદેશ સુપર 8 તબક્કે પ્રવેશી શક્યા હતા અને પછી (બાંગ્લાદેશની દક્ષિણ આફ્રિકા સામે જીતના અપસેટ સિવાય) સતત હારતા આવ્યા હતા. ભારત અને પાકિસ્તાનની ગ્રૂપ તબક્કા બાદ ટુર્નામેન્ટમાંથી બાદબાકી થઇ જતા કેરિબીયનમાં મુલાકાતીઓની સંખ્યામાં મોટો ઘટાડો નોંધાયો હતો. ભારત અને પાકિસ્તાનની સુપર 8માં પ્રવેશવાની શક્યતા ન હોવાથી ઘણા ચાહકો નિરાશ થઇને કેરિબીયન છોડીને ચાલ્યા ગયા હતા. ભારત અને પાકિસ્તાન વચ્ચેની મેચને હંમેશા પૈસાની ટંકશાળ ગણવામાં આવે છે. બીસીસીઆઇએ બાદમાં દાવો કર્યો હતો કે તે વાતનું ધ્યાન રાખશે કે આઇસીસી (ICC) આગામી ક્રિકેટ વર્લ્ડ કપ 2011 માટે વર્લ્ડ કપ ક્રિકેટના માળખામાં ફેરફાર કરવામાં આવશે.
આ ટુર્નામેન્ટ વધુ પડતી લાંબી હોવાની પણ ટીકા થઇ હતી. આ ટુર્નામેન્ટ 6 સપ્તાહ સુધી રમાઇ હતી જેની લંબાઇ વર્લ્ડ કપ 2003 જેટલી જ હતી, પરંતુ વર્લ્ડ કપ 1999ની 5 સપ્તાહ અને 1996ની ચાર સપ્તાહની ટુર્નામેન્ટ કરતા લાંબી હતી. પ્રખ્યાત વેસ્ટ ઇન્ડીઝ ફાસ્ટ બોલર માઇકલ હોલ્ડિંગે પણ વર્લ્ડ કપ 2007ની ક્વોલિફિકેશન પ્રક્રિયાની ટીકા કરી હતી. હોલ્ડિંગે ઓછી મેચ રમેલી નાની ટીમોને નિર્ણાયક તબક્કા સુધી પહોંચવા અને ત્યાર બાદ સતત હારવાથી થનાર લાભ અંગે શંકા વ્યકત કરી હતી. જો કે સ્કોટલેન્ડના ભૂતપૂર્વ કેપ્ટન જ્યોર્જ સેલમન્ડે દાવો કર્યો હતો કે તેના જેવી નાની ટીમો માટે મોટી ટીમે સામે વન-ડે ક્રિકેટ રમવાની તક અમૂલ્ય છે અને તેમણે હોલ્ડિંગના નિવેદનની માન્યતા અંગે પ્રશ્ન કર્યો હતો. ટુર્નામેન્ટમાં ભાગ લઇ રહેલા મોટા ભાગના નિષ્ણાતો અને ખેલાડીઓએ વર્લ્ડ કપમાં નાની ટીમની ભાગીદારીને સમર્થન આપ્યું હતું. આયર્લેન્ડ અને બાંગ્લાદેશ સુપર 8 સુધી પહોંચતા આ સમર્થન વધુ મજબૂત થયુ હતું અને તેઓ સમગ્ર ટુર્નામેન્ટ દરમિયાન સ્પર્ધાત્મક રહ્યા હતા.
વધુ ટીકા ફાઇનલ મેચના અંતે ઉભી થયેલી ગુંચવણને કારણે પેદા થઇ હતી. ફાઇનલ મેચના અંતે એમ્પાયરોએ ખરાબ પ્રકાશને કારણે મેચ સસ્પેન્ડ કરી હતી જ્યારે સત્તાવાર જાહેરાત અને સ્કોરબોર્ડે ઓસ્ટ્રેલિયાને વિજેતા જાહેર કરી દીધી હતી અને ઓસ્ટ્રેલિયાની ટીમે ઉજવણી પણ શરૂ કરી દીધી હતી, પરંતુ એમ્પાયરોએ ખોટી રીતે ભારપૂર્વક જણાવ્યું હતું કે મેચ માત્ર સસ્પેન્ડ થઇ છે પૂર્ણ થઇ નથી અને બાકીની ત્રણ ઓવર રમવી પડશે. અને આમ બે ટીમના કેપ્ટન વચ્ચે પરસ્પરની શાખને કારણે થયેલા કરારને પગલે શ્રીલંકાની ટીમ ખરાબ પ્રકાશ સ્થિતિમાં 3 મેચ રમ્યું હતું. એમ્પાયરો અને આઇસીસી (ICC)એ અનિચ્છનીય સ્થિતિ માટે માફી માંગી હતી અને પરિસ્થિતિના ભારે દબાણ હેઠળ આ બિનજરૂરી બંધારણીય ભૂલ થઇ હોવાનું જણાવ્યું હતું. જૂનમાં આઇસીસી (ICC)એ જાહેરાત કરી હતી કે ઓનફીલ્ડ એમ્પાયર સ્ટીવ બકનર અને અલીમ દાર, રિઝર્વ એમ્પાયર રુડી કોર્ટ્ઝન અને બિલી બોડન અને મેચ રેફ્રી જેફ ક્રોને ટ્વેન્ટી20 વર્લ્ડ ચેમ્પિયનશિપ 2007માંથી સસ્પેન્ડ કરવામાં આવે છે.
તૈયારીઓમાં સમસ્યા
વર્લ્ડ કપની શરૂઆત પહેલા અનેક સમસ્યાઓ સામે આવી હતી. કેટલાક સ્થળોની તૈયારી વર્લ્ડ કપના ઉદઘાટન સમારોહ 11 માર્ચ 2007 સુધી પૂરી થઇ ન હતી. સબિના પાર્ક ખાતે સુરક્ષાના કારણોસર નોર્થ સ્ટેન્ડમાં ફીટ કરાયેલી બેઠકો દૂર કરવામાં આવી હતી. જમૈકામાં ટ્રિલોની સ્ટેડિયમ ખાતે ગ્રાઉન્ડ સ્ટાફ એક્રિડિટેશન સમસ્યાને કારણે વોર્મ અપ મેચમાં ગ્રાઉન્ડમાં પ્રવેશ મેળવી શક્યા ન હતા. વધુમાં દક્ષિણ આફ્રિકા અને ઓસ્ટ્રેલિયા બંનેએ પ્રેક્ટિસ સુવિધા અંગે ચિંતા વ્યકત કરી હતી.
બાહ્ય લિંક્સ
શ્રેણી:ક્રિકેટ
જુના દાદાપોર
જુના દાદાપોર ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. જુના દાદાપોર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:આમોદ તાલુકો
સાધુ
સાધુ એટલે સાધક.
વ્યાખ્યા
જૈન દર્શન અનુસાર સાધુની વ્યાખ્યા : વૈરાગ્ય ભાવને પ્રાપ્ત કરી, સળગતાં સંસારનો ત્યાગ કરી, દીક્ષા અંગીકાર કરીએને અરિહંત ભગવાનનેએ આજ્ઞા અનુસાર "અતહિયટ્ઠયાએ" - એકાંત આત્માના હિત માટે પાંચ મહાવ્રત, પાંચ સમિતિ, ત્રણ ગુપ્તિ આદિ શ્રમણ ધર્મનું પાલન કરનારને સાધુ (નારી:સાધ્વી) કહે છે.
શ્રેણી:ધર્મ શ્રેણી:જૈન ધર્મ
આસર (તા. કવાંટ)
આસર (તા.કવાંટ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કવાંટ તાલુકામાં આવેલું એક ગામ છે. આસર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
આ ગામમાં મુખ્યત્વે આદિવાસી લોકો વસવાટ કરે છે. આ ગામ ડુંગરાળ પ્રદેશમાં આવેલું છે.
શ્રેણી:કવાંટ તાલુકો
વાહેદપુર (તા. સમી)
વાહેદપુર (તા. સમી) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા   પાટણ જિલ્લામાં આવેલા કુલ ૯ (નવ) તાલુકાઓ પૈકીના એક એવા સમી તાલુકામાં આવેલું એક  ગામ છે. વાહેદપુર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:સમી તાલુકો
ચોટાસણ (તા. ઇડર)
ચોટાસણ (તા. ઇડર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા  સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક  ગામ છે. ચોટાસણ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, મકાઈ, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી તથા સહકારી મંડળી જેવી સવલતો પ્રાપ્ય થયેલી છે.
શ્રેણી:ઇડર તાલુકો
રાજપુરા (તા. દેત્રોજ)
રાજપુરા (તા. દેત્રોજ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  દેત્રોજ તાલુકામાં આવેલું એક  ગામ છે. રાજપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જુવાર, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:દેત્રોજ તાલુકો
મોયલા પાડ
મોયલા પાડ ભારત દેશના પશ્ચિમ ભાગમાં આવેલા ગુજરાત રાજ્યના મધ્યપૂર્વ ભાગમાં આવેલા મુખ્યત્વે  આદિવાસીઓની વસ્તી ધરાવતા મહીસાગર જિલ્લામાં આવેલા કુલ ૬ (છ) તાલુકાઓ પૈકીના એક એવા સંતરામપુર તાલુકામાં આવેલું એક  ગામ છે. મોયલા પાડ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:સંતરામપુર તાલુકો
વેલછાંડી
વેલછાંડી ભારત દેશના પશ્ચિમ ભાગમાં આવેલા ગુજરાત રાજ્યના નર્મદા જિલ્લાના ગરૂડેશ્વર તાલુકામાં આવેલું એક ગામ છે. આ ગામમાં મુખ્યત્વે આદિવાસી લોકોની વસ્તી રહે છે. વેલછાંડી ગામમાં પ્રાથમિક શાળા, પંચાયતઘર, આંગણવાડી અને દૂધની ડેરી જેવી સવલતો પ્રાપ્ય છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.
શ્રેણી:ગરૂડેશ્વર તાલુકો
કોસઆંબ્યા
કોસઆંબ્યા ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લાના આહવા તાલુકામાં આવેલું ગામ છે. કોસઆંબ્યા ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે.
ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી વનપેદાશો એકઠી કરી તેને વેચીને પણ પોતાનું ગુજરાન ચલાવે છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.
શ્રેણી:આહવા તાલુકો
પાલડી રાઠોડ
પાલડી રાઠોડ ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ગાંધીનગર જિલ્લામાં આવેલા કુલ ૪ (ચાર) તાલુકાઓ પૈકીના એક એવા  માણસા તાલુકામાં આવેલું એક  ગામ છે. પાલડી રાઠોડ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી, રાઇ, તમાકુ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:માણસા તાલુકો
બાહીસરા (તા. વાવ)
બાહીસરા (તા. વાવ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વાવ તાલુકામાં આવેલું એક ગામ છે. બાહીસરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:વાવ તાલુકો
ચિત્રોડી (તા. ઇડર)
ચિત્રોડી (તા. ઇડર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા  સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક  ગામ છે. ચિત્રોડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:ઇડર તાલુકો
મહાબત મકબરો
મહાબત મકબરો અને બહાઉદ્દીન મકબરો, એ જૂનાગઢ, ભારતમાં આવેલાં સ્મારકો છે. તેમનું બાંધકામ અનુક્રમે ૧૮૯૨ અને ૧૮૯૬માં પૂર્ણ થયું હતું. આ મકબરા જૂનાગઢ રાજ્યના નવાબ મહાબતખાન દ્વિતીય અને તેમના મંત્રી બહાઉદ્દીન હુસૈનને સમર્પિત છે.
સ્થાપત્યશૈલી
આ મકબરા ઇન્ડો-ઇસ્લામિક, ગોથિક અને યુરોપિયન શૈલીના સંયોજન માટે જાણીતા છે. આ મકબરાના આંતરિક અને બાહ્ય ભાગો પર નકશીકામ જોવા મળે છે તથા પીળા રંગની છાંટવાળા આછા ભૂખરા રંગની કમાન આવેલી છે.
તેમાં ડુંગળી જેવા આકારના ડોમ, ફ્રેન્ચ બારીઓ, શિલ્પો, માર્બલ ટ્રેસરી વર્ક, માર્બલ કોલમ, માર્બલ જાળી અને ચાંદીના દરવાજા છે. બહાઉદ્દીન મકબરાની ચારેબાજુના મિનારા તેમની આસપાસ ઘુમાવદાર સીડીઓ ધરાવે છે.
આ મકબરાઓની નજીકમાં જ સમાન સ્થાપત્ય શૈલી ધરાવતી જામા મસ્જિદ આવેલી છે.
બાહ્ય કડીઓ
શ્રેણી:જૂનાગઢ
વેરીસાલપરા
શ્રેણી:નાંદોદ તાલુકો
રામપુરા (તા. કપડવંજ)
રામપુરા (તા. કપડવંજ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ખેડા જિલ્લામાં આવેલા તથા પહેલાંના સમયમાં વ્યાપારીક તેમજ લશ્કરી મહત્વ ધરાવતા એવા  કપડવંજ તાલુકાનું એક  ગામ છે. રામપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, બટાટા, શક્કરીયાં, તમાકુ તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:કપડવંજ તાલુકો
મોવાસા (તા. સંતરામપુર)
મોવાસા (તા. સંતરામપુર) ભારત દેશના પશ્ચિમ ભાગમાં આવેલા ગુજરાત રાજ્યના મધ્યપૂર્વ ભાગમાં આવેલા મુખ્યત્વે આદિવાસી વસ્તી ધરાવતા મહીસાગર જિલ્લામાં આવેલા કુલ ૬ (છ) તાલુકાઓ પૈકીના એક એવા સંતરામપુર તાલુકામાં આવેલું એક  ગામ છે. મોવાસા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:સંતરામપુર તાલુકો
વણેસા
વણેસા ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા કુલ ૯ (નવ) તાલુકાઓ પૈકીના એક એવા પલસાણા તાલુકામાં આવેલું  ગામ છે. વણેસા ગામમાં હળપતિ તેમ જ પાટીદારોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, સૂરણ, પપૈયાં, કેરી તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.
કોરેગાંવની લડાઈ
કોરેગાંવની લડાઈ એ જાન્યુઆરી ૧, ૧૮૧૮ના રોજ અંગ્રેજ ઇસ્ટ ઇન્ડિયા કંપની અને મરાઠા સામ્રાજ્યના પેશવા જૂથના સૈનિકો વચ્ચે લડવામાં આવી હતી. આ લડાઈ કોરેગાંવ ભીમા ખાતે લડાઈ હતી.
પશ્ચાદભૂ
૧૮૦૦ના દાયકા દરમિયાન મરાઠાઓએ સંઘીય ઢાંચો ઉભો કર્યો હતો જેમાં મુખ્ય સત્તાકેન્દ્રો પુનાના પેશવા, ગ્વાલિયરના સિંધિયા, ઈંદોરના હોલકર, વડોદરાના ગાયકવાડ અને નાગપુરના ભોંસલે હતા. અંગ્રેજોએ તમામને પોતાના કબ્જા હેઠળ લાવી અને શાંતિ સંધિ પર હસ્તાક્ષર કરી તેમના દરબારમાં દૂત નિયુક્ત કર્યા હતા. જૂન ૧૩, ૧૮૧૭ના રોજ અંગ્રેજોએ પેશવા અને ગાયકવાડ રાજવંશ વચ્ચે મહેસુલની વહેંચણી બાબતના ઝઘડામાં મધ્યસ્થતા કરી. તેમણે પેશવાને ગાયકવાડ પરના મહેસુલના હક્કને જતો કરવા અને મોટા પ્રદેશો અંગ્રેજોને હવાલે કરવા સંધિ પર હસ્તાક્ષર કરવા ફરજ પાડી. આ પુનાની સંધિને કારણે પેશવાનો મરાઠા સરદારો પરનો હક્ક નાબુદ થયો અને મરાઠા સંઘનું વિઘટન થયું. તેના થોડા સમય બાદ જ પેશવાએ પુના ખાતેનો અંગ્રેજ દુતાવાસ બાળી મુક્યો પણ તેઓ પુના નજીક જ નવેમ્બર ૫, ૧૮૧૭ના રોજ લડાયેલ ખડકીની લડાઈમાં હારી ગયા.
પેશવા ત્યારબાદ સાતારા તરફ નાશી છૂટ્યા અને કંપનીના સૈન્યએ પુનાનો સંપૂર્ણ કબ્જો મેળવ્યો. પુના કર્નલ ચાર્લ્સ બાર્ટન બરના વહીવટ હેઠળ મુકવામાં આવ્યું જ્યારે જનરલ સ્મિથના નેતૃત્વ હેઠળ અંગ્રેજ સૈન્યએ પેશવાનો પીછો કર્યો. સ્મિથને ભય હતો કે પેશવા કોંકણ તરફ નાશી છૂટશે અને ત્યાં રહેલ નાની અંગ્રેજ સૈન્ય ટુકડીને હરાવશે. આથી, તેમણે કર્નલ બરને કોંકણ તરફ વધુ સૈનિકો નિયુક્ત કરવા આદેશ આપ્યો અને કર્નલે શિરુરથી જરુર મુજબ સૈનિકો મોકલવા આદેશ આપ્યા. તે દરમિયાન પેશવા પીછો કરી રહેલ સ્મિથથી આગળ નીકળી જવામાં સફળ રહ્યા પણ જનરલ પ્રિટ્ઝલરના આગેવાની હેઠળ દક્ષિણમાં અંગ્રેજ સૈન્ય નિયુક્ત હોવાને કારણે તેમને આગળ વધવામાં અડચણો આવી. ત્યારબાદ પેશવાએ તેમની યોજનામાં ફેરફાર કરી પૂર્વ દિશામાં આગળ વધ્યા અને ત્યારબાદ ઉત્તર-પશ્ચિમ તરફ વળી અને નાસિકની દિશામાં કૂચ કરી. જનરલ સ્મિથ માર્ગમાં તેમને આંતરવાની તૈયારી કરતા હોવાનો અંદાજ બાંધી અચાનક તેમણે દક્ષિણમાં પુના તરફની દિશા પકડી. ડિસેમ્બરના અંતમાં કર્નલ બરને ગુપ્ત ખબર મળ્યા કે પેશવા પુના પર હુમલો કરવા ધારતા હતા. તેથી તેમણે શિરુર ખાતે રહેલ અંગ્રેજ સૈન્યને સહાય માટે પુના આવવા આદેશ કર્યો. આ સૈન્યએ શિરુરથી પુના તરફ કૂચ શરુ કરી જેના માર્ગમાં તેઓને પેશવાના સૈન્યનો ભેટો થયો અને તે કોરેગાંવની લડાઈમાં પરિણમ્યો.
પેશવાનું સૈન્ય
પેશવાના સૈન્યમાં આશરે ૨૦,૦૦૦ અશ્વદળ અને ૮૦૦૦ પાયદળ સૈનિકો હતા. તેમાંથી આશરે ૨૦૦૦ સૈનિકોને લડાઈમાં નિયુક્ત કરાયા હતા અને તેમને લડાઈ દરમિયાન સતત સહાય આપવામાં આવી હતી. આ સૈન્ય ટુકડીને ૬૦૦ સૈનિકોની ત્રણ પાયદળ ટુકડીઓમાં વહેંચી અને કંપનીના સૈનિકો પર હુમલો કરવા આદેશ અપાયો હતો. આ સૈનિકો આરબ, ગોસાંઈ અને મરાઠા સમુદાયના હતા. મોટાભાગના આરબ ભાડુતી સૈનિકો હતા જેઓ પેશવાના શ્રેષ્ઠ સૈનિકો હોવાની ખ્યાતિ ધરાવતા હતા. તેમને અશ્વદળ અને બે તોપો વડે મદદ આપવામાં આવી હતી.
હુમલાની દોરવણી બાપુ ગોખલે, અપ્પા દેસાઈ અને ત્રિંબકજી ડેંગલે આપતા હતા. આ ત્રિપુટીમાં ડેંગલે એકમાત્ર કોરેગાંવ ગામમાં હુમલા દરમિયાન પ્રવેશ્યા હતા. પેશવા અને અન્ય સરદારો ફુલશહેર (આધુનિક ફુલગાંવ) પાસે રહ્યા હતા. પેશવા સાથે ચિહ્ન સ્વરુપ મરાઠા છત્રપતિ સતારાના પ્રતાપ સિંઘ પણ સાથે હતા.
કંપનીના સૈનિકો
કંપનીએ શિરુરથી ૮૩૪ સૈનિકો રવાના કર્યા હતા જેમાં:
કંપનીના સૈનિકો મહાર, મરાઠા, રાજપૂત, મુસ્લિમ અને યહૂદી ધર્મ સમુદાયના હતા.
લડાઈ
thumb|350x350px|કોરેગાંવની લડાઈ દરમિયાન અંગ્રેજોની રક્ષણાત્મક યોજના કંપનીના સૈનિકોએ ૩૧ ડિસેમ્બર ૧૮૧૭ના રોજ શિરુરથી કૂચ આદરી. સમગ્ર રાત કૂચ કરી અને તેમણે આશરે ૪૦ કિમીનું અંતર કાપ્યું અને તેઓ તલેગાંવ ઢમઢેરે પાસેના ઉંચાણ વાળા વિસ્તારમાં પહોંચ્યા. ત્યાંથી તેમણે ભીમા નદીને સામા કાંઠે પેશવાના સૈન્યને નિહાળ્યું. કેપ્ટન સ્ટાઉન્ટન કોરેગાંવ ભીમા ગામ જે નદીને કાંઠે હતું તેના સુધી કૂચ કરીને પહોંચ્યા. ગામ ફરતે નીચી માટીની દિવાલ હતી. સ્ટાઉન્ટને છીછરી ભીમા નદી પાર કરવાનો ઢોંગ રચ્યો. પેશવાના સૈન્યથી થોડી આગળ કૂચ કરી રહેલ ૫,૦૦૦ પાયદળની સેનાએ પેશવાને આ બાબતની જાણ કરવા પીછેહઠ કરી. તે દરમિયાન કંપનીના સૈનિકોએ નદી પાર કરવાને બદલે ગામમાં રક્ષણાત્મક સ્થિતિમાં પોતાને ગોઠવી દીધા. સ્ટાઉન્ટને બે તોપોને મજબુત રક્ષણાત્મક સ્થિતિમાં ગોઠવી જેમાં એક ભીમા નદીથી ગામ તરફના માર્ગ પર હતી અને બીજી શિરુર તરફના માર્ગના રક્ષણમાં હતી.
૫૦૦૦ પાયદળ સૈનિકો પાછા આવી ગયા બાદ પેશવાએ આરબ, ગોસાંઇ અને મરાઠા સૈનિકોની ત્રણ પાયદળ ટુકડીઓ રવાના કરી. દરેક ટુકડીમાં ૩૦૦-૬૦૦ સૈનિકો હતા. ત્રણે ટુકડીઓએ અલગ-અલગ સ્થળેથી ભીમા નદી ઓળંગી અને સાથે બે તોપો પણ સહાયમાં ગોઠવી. પેશવાના સૈનિકોએ શિરુરના માર્ગ પરથી પણ હુમલો કરવાનો ઢોંગ રચ્યો.
બપોર સુધીમાં આરબો ગામની સીમમાં સ્થિત મંદિરનો કબ્જો લઈ લીધો હતો. એક મંદિરને મદદનીશ સર્જન વાઇલીના નેતૃત્વ હેઠળની ટુકડીએ પુનઃકબ્જે કર્યું. આરબોએ નદીના રક્ષણ માટે નિયુક્ત અંગ્રેજ તોપને પણ કબ્જે કરી અને તેમ કરતાં લેફ્ટનન્ટ ચિઝમ સહિતના ૧૧ તોપચીઓને મારી નાંખ્યા. ભૂખ અને તરસને કારણે કંપનીના કેટલાક તોપચીઓએ શરણાગતિ માટે વાટાઘાટ કરવા પ્રસ્તાવ મૂક્યો. જોકે, સ્ટાઉન્ટને મચક આપવા ના કહી. લેફ્ટનન્ટ પેટ્ટીસનના નેતૃત્વ હેઠળની ટુકડીએ તોપ પર ફરી કબ્જો કર્યો અને લેફ્ટનન્ટ ચિઝમના માંથા વિનાના ધડને કબ્જામાં લીધું. કેપ્ટન સ્ટાઉન્ટને જાહેરાત કરી કે દુશ્મનના હાથમાં જનારના આ હાલ થશે. તેણે તોપચીઓને લડવા માટે પ્રેરિત કર્યા. કંપનીના સૈનિકોએ ગામમાં પોતાની રક્ષણાત્મક મોરચાઓનું સફળતાપૂર્વક રક્ષણ કર્યું.
જુના કોબલા
જુના કોબલા ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. જુના કોબલા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:આમોદ તાલુકો
કોરેગાંવની લડાઈ
લડાઈ
પેશવાના સૈનિકોએ ગોળીબાર બંધ કર્યો અને રાત્રિના નવ વાગ્યે જનરલ જોસેફ સ્મિથના સૈન્યના આગમનના ભયને કારણે પીછેહઠ કરી. રાત્રિ દરમિયાન કંપનીના સૈનિકોએ પાણીનો પુરવઠો મેળવવામાં સફળતા મેળવી. પેશવા બીજા દિવસે પણ કોરેગાંવની પાસે રહ્યા પણ તેમણે વધુ હુમલા ન કર્યા. કેપ્ટન સ્ટાઉન્ટનને જનરલ સ્મિથના આગમન વિશે કોઈ જાણકારી નહોતી આથી તેમણે અંદાજ બાંધ્યો કે પેશવા કોરેગાંવ પુનાના માર્ગ પર હુમલો કરશે. જાન્યુઆરી ૨ની રાત્રિએ સ્ટાઉન્ટને પુના તરફ કુચ કરવાનો ઢોંગ કરી અને શિરુર તરફ પુનઃ કૂચ કરી ગયા. તેઓ સાથે મોટાભાગના ઘાયલ સૈનિકોને લઈ જવામાં સફળ રહ્યા.
નુક્શાન
અંગ્રેજોના પક્ષે ૮૩૪ સૈનિકોમાં ૨૭૫ મૃત, ઘાયલ અથવા ગુમ હતા. મૃતમાં બે અધિકારી મદદનીશ સર્જન વિન્ગેટ અને લેફ્ટનન્ટ ચિઝમ હતા; લેફ્ટનન્ટ પેટ્ટીસન તેમના ઘાવોને કારણે પાછળથી શિરુર ખાતે મૃત્યુ પામ્યા. પાયદળમાં ૫૦ મૃત અને ૧૦૫ ઘાયલ, તોપખાનાંમાં ૧૨ મૃત અને ૮ ઘાયલ હતા. ભારતીય મૂળના મૃત કંપનીના સૈનિકોમાં ૨૨ મહાર, ૧૬ મરાઠા, ૮ રાજપુત, ૨ મુસ્લિમ અને ૧ યહુદી સમુદાયના હતા.
અંગ્રેજોના અંદાજ અનુસાર પેશવાએ આશરે ૫૦૦થી ૬૦૦ સૈનિકો ગુમાવ્યા અથવા ઘાયલ થયા હતા.
બે દિવસ બાદ જાન્યુઆરી ૩, ૧૮૧૮ના રોજ માઉન્ટસ્ટુઅર્ટ એલ્ફિન્સ્ટને કોરેગાંવની મુલાકાત લીધી હતી અને નોંધ્યું કે ઘરો બળી ગયાં હતાં, શેરીઓ ઘોડા અને માણસોનાં શરીરોથી ભરાઈ ગઈ હતી. ગામમાં આશરે ૫૦ મૃતદેહો હતા જેમાં મોટાભાગના પેશવાના આરબ સૈનિકોનાં હતાં. ગામની બહાર છ મૃતદેહો હતા. વધુમાં કંપનીના ૫૦ સ્થાનિક, ૧૧ યુરોપી અને બે મૃત અધિકારીઓને છીછરી કબરમાં દફનાવાયા હતા.
પ્રત્યાઘાત
લડાઈના ટૂંક સમય બાદ યુદ્ધક્ષેત્રની મુલાકાત દરમિયાન એલ્ફિન્સ્ટને નોંધ્યું કે કંપનીના સૈનિકોનું મનોબળ તૂટી ગયું હતું અને તેઓના વખાણ તેઓ માનવા તૈયાર નહોતા.
જનરલ સ્મિથ કોરેગાંવ ખાતે જાન્યુઆરી ૩ ના રોજ આવી પહોંચ્યા, પણ તે દરમિયાન પેશવા આ વિસ્તાર છોડી જતા રહ્યા હતા. જનરલ પ્રિટ્ઝલરે પેશવાનો પીછો ચાલુ રાખ્યો જે મૈસૂર તરફ ભાગી રહ્યા હતા. સ્મિથે પ્રતાપ સિંઘની રાજધાની સાતારાને કબ્જે કર્યું. સ્મિથે પેશવાને ફેબ્રુઆરી ૧૯, ૧૮૧૮ના રોજ અશ્ટિ પાસે આંતર્યા જ્યાં લડાઈમાં બાપુજી ગોખલે માર્યા ગયા. પેશવા ત્યારબાદ ખાનદેશ તરફ ભાગ્યા અને તેમના જાગીરદારોએ કંપનીના પ્રભુત્વનો સ્વીકાર કર્યો. હતાસ પેશવા જ્હોન માલ્કમને જુન ૨, ૧૮૧૮ના રોજ મળ્યા અને પોતાના શાહી હક્કની શરણાગતિ સ્વીકારી જેના બદલામાં બિથુર ખાતે રહેઠાણ અને વાર્ષિક સાલિયાણું મેળવ્યું. ત્રિંબકજી ડેંગલે નાશિક નજીક પકડાયા અને તેમને ચુનારના કિલ્લામાં કેદ કરાયા.
કોરેગાંવની લડાઈમાં શૌર્ય દર્શાવવા માટે ૨જી પલટણ ૧લી બોમ્બે સ્થાનિક પાયદળ રેજિમેન્ટને ગ્રેનેડિયર્સ જાહેર કરવામાં આવી અને તેને ૧લી ગ્રેનેડિયર્સ રેજિમેન્ટ બોમ્બે સ્થાનિક પાયદળ નામ આપવામાં આવ્યું. પુના ખાતેના અંગ્રેજ દુતના સત્તાવાર આહેવાલ અનુસાર સૈનિકોએ વીરતા અને દૃઢ મનોબળ સાથે શિસ્તબદ્ધ નિડરતા અને પ્રશંસાપાત્ર સાતત્યતા તેમજ સંનિષ્ઠ બહાદુરીનું પ્રદર્શન કર્યું હતું.
કેપ્ટન સ્ટાઉન્ટનને ભારતના ગવર્નર જનરલના માનનીય પરિસહાયક અધિકારીના હોદ્દા પર નિયુક્ત કરાયા. કંપનીના નિર્દેશક નિગમે તેમને તલવાર અને ૫૦૦ સોનામહોર ભેટ સ્વરુપે આપ્યા. ૧૮૨૩માં તેઓ મેજર બન્યા.
જનરલ થોમસ હિઝલોપ અનુસાર લડાઈ સૈન્યના ઇતિહાસમાં નોંધાયેલ સૌથી વીરતા ભરી અને શ્રેષ્ઠ સિદ્ધિ છે. નારવણે અનુસાર મોટા મરાઠા સૈન્ય વિરુદ્ધ લડતાં કંપનીના નાના સૈન્યએ કરેલા રક્ષણને કંપનીના સૈન્ય ઇતિહાસમાં શ્રેષ્ઠ સિદ્ધિ ગણવી અસ્થાને નહોતું.
નિર્ણાયકતા
લડાઈમાં એકપણ પક્ષે ચોખ્ખો વિજય નહોતો મળ્યો. લડાઈ બાદ માઉન્ટસ્ટુઅર્ટ એલ્ફિન્સ્ટને તેને પેશવા માટે નાનો વિજય ગણાવ્યો હતો. ઇસ્ટ ઇન્ડિયા કંપનીએ તેના સૈનિકોના વખાણ કર્યાં હતાં.
આ લડાઈ ત્રીજું આંગ્લ-મરાઠા યુદ્ધની આખરી લડાઈઓમાંની એક હતી. યુદ્ધમાં પેશવાની હાર બાદ આ લડાઇને કંપનીના વિજય તરીકે ગણાવવામાં આવે છે.
સ્મારક
મૃત સૈનિકોના સન્માનમાં કંપનીએ કોરેગાંવ ખાતે વિજય સ્તંભ ઉભો કર્યો. તેના પર અંકિત શિલાલેખ અનુસાર કેપ્ટન સ્ટાઉન્ટનના સૈન્યએ પૂર્વમાં અંગ્રેજ સૈન્યની સૌથી ગૌરવપૂર્ણ સિદ્ધિ મેળવી હતી.
મહાર સમુદાય માટે મહત્ત્વ
કોરેગાંવ ખાતેનો સ્તંભ માર્યા ગયેલા ૪૯ કંપનીના સૈનિકોના નામ ધરાવે છે. જેમાં ૨૨ નામ પાછળ અનુગ -નાક લાગેલ છે જે મુખ્યત્ત્વે મહાર સમુદાય દ્વારા લગાવાતો. ભારતની સ્વતંત્રતા સુધી વિજય સ્તંભ મહાર રેજિમેન્ટના ચિહ્નનો ભાગ હતો. તે અંગ્રેજોએ ઉભો કર્યો હોવા છતાં આધુનિક સમયમાં તે મહાર સમુદાયના લોકો માટે સ્મારક બની રહ્યો છે.
તત્કાલીન જાતિવાદી સમાજમાં મહાર સમુદાયના લોકો અસ્પૃશ્યતાનો ભોગ બન્યા હતા. પેશવા જે બ્રાહ્મણ જ્ઞાતિના હતા તેઓ અસ્પૃશ્યતાનો ભોગ બનેલા લોકો સાથે દુર્વ્યવહાર કરવા માટે બદનામ હતા. આ કારણોસર સ્વતંત્રતા બાદ દલિત લોકોએ કોરેગાંવના વિજય સ્તંભને તેમના કહેવાતા ઉચ્ચ જ્ઞાતિઓ પરના વિજયના ચિહ્ન તરીકે જોયો. દલિત નેતા બાબાસાહેબ આંબેડકર એ જાન્યુઆરી ૧, ૧૯૨૭ના રોજ વિજય સ્તંભની મુલાકાત લીધી હતી. આ મુલાકાતની યાદગીરીરુપે હજારો મુલાકાતી નવા વર્ષે આ સ્થળની મુલાકાત લે છે. આ સ્થળ પર સંખ્યાબંધ મહાર સમુદાયના કાર્યક્રમો પણ યોજાય છે. જાન્યુઆરી ૧, ૨૦૧૮ના રોજ હિંદુ જૂથો અને દલિત જૂથો વચ્ચે આ સ્થળ પર અથડામણ થઈ હતી. તેને કારણે હિંસક આંદોલન થયાં અને મુંબઈ અને મહારાષ્ટ્રમાં બે દિવસ રમખાણો થયાં હતાં.
હાલમાં લડાઈને નીચલી જાતિના ઉચ્ચ જાતિ પરના વિજય તરીકે જોવામાં આવે છે પણ પેશવા શાસકો માટે પણ ભૂતકાળમાં મહાર સમુદાયના લોકો લડ્યા છે.
પુસ્તક
શ્રેણી:મરાઠા સામ્રાજ્ય
વિરાટ કોહલી
વિરાટ કોહલી ( (જન્મ: ૫ નવેમ્બર ૧૯૮૮) ભારતનો આંતરરાષ્ટ્રીય ક્રિકેટર છે, જે ભારતીય ક્રિકેટ ટીમનો કપ્તાન પણ છે. તે વિશ્વનો શ્રેષ્ઠ જમણેરી ક્રિકેટ બેટ્સમેન ગણાય છે, ESPNની યાદી મુજબ કોહલીને ૨૦૧૬નો ૮મો સૌથી લોકપ્રિય ખેલાડી જાહેર કરવામાં આવ્યો હતો. તે ઇન્ડિયન પ્રિમિયર લીગ (IPL)માં રોયલ ચેલેન્જર બેંગ્લોર તરફથી રમે છે અને ૨૦૧૩થી ટીમનો કપ્તાન છે.
દિલ્હીમાં જન્મેલા અને ઉછરેલા, કોહલીએ 2006 માં પ્રથમ-ક્લાસમાં પ્રવેશ કર્યા પછી વિવિધ વય જૂથ સ્તરોમાં શહેરની ક્રિકેટ ટીમનું પ્રતિનિધિત્વ કર્યું હતું. તેણે મલેશિયામાં 2008 ના અંડર -19 વર્લ્ડકપમાં ભારતને વિજય અપાવ્યો હતો અને થોડા મહિનાઓ બાદ, 19 વર્ષની ઉંમરે શ્રીલંકા સામે ભારત માટે તેની એક દિવસીય કારકિર્દીની શરૂઆત થઈ હતી. શરૂઆતમાં ભારતીય ટીમમાં અનામત બેટ્સમેન તરીકે રમ્યો હતો, ત્યારબાદ ટૂંક સમયમાં તેણે મધ્ય-ઑર્ડરમાં પોતાની જાતને પ્રસ્થાપિત કરી હતી અને 2011 નો વર્લ્ડ કપ જીતેલ ભારતીય ટીમ નો તે ભાગ હતો. તેણે 2011 માં પોતાની ટેસ્ટ કારકીર્દિની શરૂઆત કરી હતી અને 2013 માં ઑસ્ટ્રેલિયા અને દક્ષિણ આફ્રિકામાં ટેસ્ટ સદીઓ સાથે "વનડે સ્પેશિયાલિસ્ટ" ના ટેગને ઉતારી દીધો હતો. 2013 માં પ્રથમ વખત વનડે બેટ્સમેનોની આઈસીસી રેન્કિંગમાં પ્રથમ સ્થાન મેળવ્યા બાદ આઈ.સી.સી. ટ્વેન્ટી 20 ફોર્મેટમાં પણ તેણે સફળતા મેળવી અને આઇસીસી વર્લ્ડ ટ્વેન્ટી ટ્વેન્ટી (2014 અને 2016) ટુર્નામેન્ટમાં મેન ઓફ ધ ટુર્નામેંટની ટ્રોફી જીતી. 2014 માં, તે આઈસીસી રેન્કિંગમાં પ્રથમ ક્રમાંકે ટી 20 બેટ્સમેન બન્યો હતો અને તે 2017 સુધી સતત ત્રણ વર્ષ સુધી પોઝિશન ધરાવતો હતો અને વર્તમાનમાં ફેબ્રુઆરી 2018માં વિશ્વમાં ત્રીજો ક્રમાંક ધરાવે છે. ઓક્ટોબર 2017 થી તે વન ડે આઈસીસી રેન્કિંગ માં પણ ટોચનું સ્થાન ધરાવે છે અને વિશ્વમાં બીજા ક્રમાંકનો ટેસ્ટ બેટ્સમેન છે.
કોહલીની વર્ષ 2012 માં વન-ડે ટીમના વાઇસ-કેપ્ટન તરીકે નિમણૂક કરવામાં આવી હતી અને 2014 માં મહેન્દ્રસિંહ ધોનીની ટેસ્ટ નિવૃત્તિ પછી ટેસ્ટ કપ્તાની આપવામાં આવી હતી. 2017 ની શરૂઆતમાં તે મર્યાદિત ઓવરનો કેપ્ટન બન્યો હતો અને ધોની કપ્તાનપદ પરથી નીકળી ગયો હતો. વનડેમાં, કોહલીએ વન ડે માં સચિન તેંડુલકર બાદ  બીજા નંબરે સૌથી વધારે 35 સદીઓ ફટકારેલી છે.કોહલીએ સૌથી વધુ ઝડપી વન-ડે સદી સહિત અનેક ભારતીય બેટિંગ રેકોર્ડ્સ પોતાના નામે કર્યા  છે, જેમાં 5000 રન કરનાર સૌથી ઝડપી બેટ્સમેન અને સૌથી ઝડપી  10 વન-ડે સદી ફટકારવાનો રેકોર્ડ સામેલ છે. તે ચેઝ કરવામાં સૌથી વધુ સદીઓ ફટકારવાનો વિશ્વરેકોર્ડ ધરાવે છે. વિશ્વનો તે માત્ર બીજો બેટ્સમેન છે,કે જેણે સતત ચાર કેલેન્ડર વર્ષોમાં 1,000 કે તેથી વધુ વનડે રન કર્યા હોય. આઇસીસી ના ટી -20 વર્લ્ડ રેકોર્ડ્સમાં તે સૌથી ઝડપી 1000 રન, સૌથી વધુ અર્ધસદી અને કેલેન્ડર વર્ષમાં સૌથી વધુ રન વગેરે રેકોર્ડસ ધરાવે છે. તે વિશ્વ ટ્વેન્ટી 20 અને આઈપીએલની એક ટુર્નામેન્ટમાં સૌથી વધુ રનના રેકોર્ડ ધરાવે છે. આઈસીસી રેંકિંગમાં વનડે (909 પોઈન્ટ) અને ટી 20 (897 પોઇન્ટ્સ) માં ભારતીય બેટ્સમેન માટે પણ તે સૌથી વધુ ઐતિહાસિક રેટિંગ પોઈન્ટ ધરાવે છે. ટેસ્ટમાં માત્ર સુનિલ ગાવસ્કરથી પાછળ છે અને 912 પોઇન્ટ સાથે બીજા સૌથી વધારે ભારત માટે  ઐતિહાસિક રેટિંગ્સ ધરાવે છે. ઇતિહાસમાં તે એકમાત્ર બેટ્સમેન છે, જે ટેસ્ટ મેચો ઓડીઆઈ મેચો અને ટી 20 મેચોમાં એક સાથે 50 કરતા વધારે સરેરાશ( એવરેજ) ધરાવે છે.
કોહલીને 2016 માં વર્લ્ડમાં વિસ્ડન લીડિંગ ક્રિકેટર, આઈસીસી વર્લ્ડ ક્રિકેટર ઓફ ધ યર 2017, આઇસીસી વનડે પ્લેયર ઓફ ધ યર 2012 અને 2017 માં, અને બીસીસીઆઈના આંતરરાષ્ટ્રીય ક્રિકેટર ઓફ ધ યર 2011-12, 2014-15 અને 2015-16 વગેરે એવોર્ડસ મળ્યા છે. 2013 માં, તેને આંતરરાષ્ટ્રીય ક્રિકેટમાં તેની સિદ્ધિઓ માટે અર્જુન એવોર્ડ આપવામાં આવ્યો હતો. 2017 માં સ્પોર્ટ્સ કેટેગરી હેઠળ પદ્મશ્રી એવોર્ડ તેને એનાયત કરવામાં આવ્યો હતો. તેની ક્રિકેટ કારકિર્દીની સાથે, કોહલી આઇએસએલમાં એફસી ગોવાની માલિકી ધરાવે છે, આઇપીટીએલની ફ્રેન્ચાઇઝી યુએઇ રોયલ્સ અને પીડબલ્યુએલ ટીમ બેંગલુરુ યોધાસની માલિકી પણ તે ધરાવે છે. તેની પાસે અન્ય બિઝનેસ સાહસો અને 20 થી વધુ બ્રાન્ડ એન્ડોર્સમેન્ટ્સ પણ છે; 2016 માં તેની બ્રાન્ડ વેલ્યુ $ 92 મિલિયન હોવાનો અંદાજ હતો, જે ભારતની સૌથી મૂલ્યવાન સેલિબ્રિટી બ્રાન્ડ્સની યાદીમાં બીજુ સ્થાન છે.
= પુરસ્કાર =
સંદર્ભ
શ્રેણી:ભારતીય ક્રિકેટ ખેલાડી શ્રેણી:પદ્મશ્રી પુરસ્કાર વિજેતાઓ શ્રેણી:૧૯૮૮માં જન્મ